0400126210201008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 126 


21 Φεβρουάριου 2001 


ΑΠΟΦΑΣΕΙ Σ 

Αριθ. 1003878/431/ΒΟΡΙΟ (1) 

Καθορισμός ορίων αιγιαλού παραλίας στη θέση «ΠΑΡΑ¬ 
ΛΙΑ ΟΡΓΑΝΩΜΕΝΟΥ ΟΑΜΡΙΝΟ - ΠΕΡΙΟΧΗ ΒΑΡΑ- 
ΔΕΣ» νήσου Σαμοθράκης Ν. ΕΒΡΟΥ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α') 
όπως τροποποιήθηκε και ισχύει. 

2. Τις διατάξεις του άρθρου 100 του Π.Δ.284/88 περί 
«Οργανισμού Υπουργείου Οικονομικών». 

3. Τις διατάξεις του Ν.2218/1994 «περί ίδρυσης Νομαρ¬ 
χιακής αυτοδιοίκησης κ.λ.π.» (ΦΕΚ 90 τ.Α'), όπως τροπο¬ 
ποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν.2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 τ.Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Τις διατάξεις των παρ.2 και 6 του άρθρου 1 Ν.2503/97 
Διοίκηση Οργάνωση, Στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107 τ.Α'), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 1.9.97 Υπηρεσίες του Υπουργείου Οικονομικών. 

6. Το αριθ.28979/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

7. Την υπ’αριθ.1039386/441/Α0006/21.4.2000 (ΦΕΚ 571 
τ.Β' 21.4.2000) Κοινή Απόφαση του Πρωθυπουργού και 
Υπουργού Οικονομικών «Περί ανάθεσης αρμοδιοτήτων 
του Υπουργού Οικονομικών στους Υφυπουργούς». 

8. Την αριθ. 1043053/483/Α006/9.5.2000 (ΦΕΚ 
522Β/10.5.2000) απόφασητου Υφυπουργού Οικονομικών 


«περί μεταβίβασης αρμοδιοτήτωντου Υφυπουργού Οικο¬ 
νομικών στους Γενικό Γραμματέα, Γενικούς Διευθυντές 
κλπ. του Υπουργείου Οικονομικών». 

9. Τις διατάξεις των άρθρων 1 μέχρι και 7 του ΑΝ 
2344/40 «περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν.1078/1980 και β) του άρθρου 23 του Ν. 
1337/1983. 

10. Την από 29.8.2000 έκθεση της Επιτροπής καθορι¬ 
σμού των ορίων αιγιαλού και παραλίας στη θέση «ΠΑΡΑ¬ 
ΛΙΑ ΟΡΓΑΝΩΜΕΝΟΥ ΟΑΜΡΙΝΟ - ΠΕΡΙΟΧΗ ΒΑΡΑΔΕΣ» 
νήσου Σαμοθράκης. 

11. Το από Αυγούστου 2000 τοπογραφικό διάγραμμα 
κλίμακας 1:500 το οποίο συνοδεύει την έκθεση της προα- 
ναφερόμενης Επιτροπής. 

12. Την σύμφωνη γνώμη του Γ ενικού Επιτελείου Ναυτι¬ 
κού που διατυπώθηκε στο Φ 544.5/858/00/ ΣΙ 522/ 
11.12.2000 έγγραφο του, αποφασίζουμε: 

Επικυρώνει την από 29.8.2000 έκθεση της επιτροπής 
καθορισμού των ορίων του αιγιαλού και παραλίας, στη 
θέση «ΠΑΡΑΛΙΑ ΟΡΓΑΝΩΜΕΝΟΥ ΟΑΜΡΙΝΘ-ΠΕΡΙΟΧΗ 
ΒΑΡΑΔΕΣ» νήσου Σαμοθράκης Ν. ΕΒΡΟΥ, καθώς και το 
από Αυγούστου 2000 τοπογραφικό διάγραμμα, που τη 
συνοδεύει, το οποίο συντάχθηκε από τον Δημήτριο 
Πρώτο Τοπογράφο Μηχανικό με κλίμακα 1:500 και θεω¬ 
ρήθηκε την 29.8.2000 από την Δ/ντρια της Δ/νσης Τε¬ 
χνικών Υπηρεσιών Ν. ΕΒΡΟΥ Αρχιτέκτονα μηχανικό Άν¬ 
να Κογιομτζή, επί του οποίου η πιο πάνω επιτροπή κα¬ 
θόρισε: 

α) Την οριογραμμή του Αιγιαλού με ερυθρά συνεχή πο¬ 
λυγωνική γραμμή Α1, Α2, Α3,.Α18 της οποίας οι κορυ¬ 

φές εξασφαλίζονται. 

β) Την οριογραμμή της Παραλίας με κίτρινη συνεχή πο¬ 
λυγωνική γραμμή Π1, Π2, Π3 Π18 της οποίας οι κορυ¬ 
φές εξασφαλίζονται. 

γ) Καθορίζεται ζώνη παραλίας πλάτους 15οπι παντού, 
επειδή δεν εξυπηρετούνται οι σκοποί της παρ.1 του άρ¬ 
θρου 7 του Α.Ν.2344/40. 

Δεν εξαιρείται από τη ζώνη παραλίας οι περιφράξεις 
από συρματόπλεγμα που υφίστανται σ’αυτήν. 

Δεν υφίσταται παλαιός αιγιαλός. 

Οι κορυφές των οριογραμμών εξασφαλίζονται με τρι¬ 
γωνομετρική εξάρτηση από τριγωνομετρικά σημεία στο 
κρατικό δίκτυο ΕΓΣΑ “87. 

Ο ορισμός των ορίων του Αιγιαλού, της Παραλίας στον 
πιο πάνω χώρο γίνεται για πρώτη φορά. 

Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην 
Εφημερίδα της Κυβερνήσεως. 

Αθήνα, 23 Ιανουάριου 2001 

Ο Γενικός Διευθυντής 
Δημ. Περιουσίας & Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ & ΠΑΡΑΛΙΑΣ 
(άρθρο 100 Π.Δ. 284/88) 

Για τον καθορισμό για πρώτη φορά των ορίων του Αι- 
γιαλού και της παραλίας στην περιοχή «ΠΑΡΑΛΙΑΣ ΟΡΓΑ¬ 
ΝΩΜΕΝΟΥ ΟΑΜΡΙΝΟ - ΠΕΡΙΟΧΗ ΒΑΡΑΔΕΣ» νήσου Σα¬ 
μοθράκης Ν. Έβρου. 

Στην Σαμοθράκη σήμερα 29.8.2000 οι υπογράφοντες: 

1. Παναγιώτης Τσοτουλίδης, Προϊστάμενος Κτηματι¬ 
κής Υπηρεσίας Ν. Έβρου, ως Πρόεδρος. 

2. Παναγιώτης Κυβέλος, Τοπογράφος Μηχ. υπάλληλος 
Κτηματικής Υπηρεσίας Ν. Έβρου, ως μέλος. 

3. Κων/νος Τσάνογλου, Υποπλοίαρχος Λ.Σ., ως μέλος 
αποτελούντες την επιτροπή καθορισμού των ορίων του 
Αιγιαλού και Παραλίας, δυνάμειτου άρθρου 100 του Π.Δ. 
284/88 και της αρ. πρωτ. 2721/12.7.00 Απόφασης Προϊ¬ 
σταμένου Οικονομικής Επιθεώρησης ΑΝΑΤ. ΜΑΚΕΔΟ¬ 
ΝΙΑΣ & ΘΡΑΚΗΣ, συγκληθείσα δια της αρ. 1519/ 

22.8.2000 προσκλήσεως του Προέδρου αυτής, αφού με¬ 
ταβήκαμε επιτόπου στην προαναφερόμενη περιοχή την 

29.8.2000 και 

Αφού λάβαμε υπόψη: 

1. Την από 3.8.2000/2405 αίτηση του Δήμου Σαμοθρά¬ 
κης, με την οποία ζητείται ο καθορισμός των ορίων του Αι- 
γιαλού και της παραλίας στην παραπάνω περιοχή. 

2. Το από τον Πρώϊο Δημήτριο Τοπογράφο Μηχ. ΑΥ¬ 
ΓΟΥΣΤΟΥ 2000 συνταχθέν τοπογραφικό και υψομετρικό 
διάγραμμα σε μια (1) πινακίδα και σε κλ 1:500, το οποίο 
ελέγχθηκε για την ακρίβεια της αποτύπωσης από τον Κυ- 
βέλο Παναγιώτη, Τοπογράφο Μηχ. υπάλληλο της Κτημα¬ 
τικής Υπηρεσίας Ν. Έβρου την 28.8.2000 και θεωρήθηκε 


από την Δ/ντρια της Δ.Τ.Υ. Ν. Έβρου την 29.8.2000 όπως 
το άρθρο 20 του Ν. 719/77 ορίζει. 

3. Τις διατάξεις του Α.Ν. 2344/40, όπως αυτός τροπο¬ 
ποιήθηκε και ισχύει μέχρι σήμερα. 

4. Την από την επιτόπιο μετάβαση σχηματισθείσα αντί¬ 
ληψη σχετικά με το πλάτος της βρέχόμενης ζώνης της ξη- 
ράς και λοιπών συναφών στοιχείων, ήτοι: 

α) Το έδαφος του αιγιαλού είναι χαλικώδες (μικρές κρο¬ 
κάλες). 

β) Το έδαφος της παραλίας είναι καλλιεργήσιμο και χέρ¬ 
σο με μικρές κλίσεις. 

γ) Οι καιρικές συνθήκες είναι συνήθως άνεμοι ισχυρής 
εντάσεως, βόρειοι, βορειοανατολικοί. 

δ) Το γεγονός ότι υπάρχει περίφραξη με συρματόπλεγ¬ 
μα εντός της ζώνης της παραλίας που δεν εξαιρείται απ’ 
αυτήν. 

ε) το γεγονός ότι δεν υπήρχαν ενδείξεις για ύπαρξη πα¬ 
λαιού αιγιαλού, αποφασίζει: 

1. Καθορίζει επί του παραπάνω τοπογραφικού δια¬ 
γράμματος: 

α) την οριογραμμή του του Αιγιαλού με ερυθρά πολυ¬ 
γωνική γραμμή Α1, Α2, Α3..., Α18της οι οποίας οι κορυφές 
εξασφαλίζονται. 

β) Την οριογραμμή της Παραλίας με συνεχή κίτρινη πο¬ 
λυγωνική γραμμή, Π1, Π2, ...,ΠΙδτης οποίας οι κορυφές 
εξασφαλίζονται: 

Καθορίζεται ζώνη παραλίας 1 5γπ παντού επειδή δεν 
εξυπηρετούνται οι σκοποί της παρ. 1 του άρθρου 7 του 
Α.Ν. 2344/40. 

2. Αποφαίνεται ότι δεν υφίσταται παλαιός αιγιαλός. 

3. Δεν εξαιρείται από τη ζώνη της Παραλίας οι περι¬ 
φράξεις από συρματόπλεγμα που υφίστανται σ’ αυτήν. 

Οι κορυφές των οριογραμμών εξασφαλίζονται, όπως 
σημειώνεται στο διάγραμμα, μετριγωνομετρική εξάρτηση 
από τριγωνομετρικά σημεία στο κρατικό δίκτυο ΕΓΣΑ “87. 

Ο ορισμός των οριογραμμών του Αιγιαλού και της πα¬ 
ραλίας στο πιο πάνω χώρο γίνεται για πρώτη φορά. 

Ο Πρόεδρος 

ΤΣΟΤΟΥΛΙΔΗΣ ΠΑΝΑΓΙΩΤΗΣ 
Τα μέλη 

ΠΑΝΑΓΙΩΤΗΣ Δ. ΚΥΒΕΛΟΣ 
ΤΣΟΝΟΓΛΟΥ ΚΩΝ/ΝΟΣ 

